[{"text_idx": "#000001", "text": "Sefydlwyd y cwmni pan ffrwydrodd y Spice Girls ar y siartiau - ac rydyn ni\u2019n ystyried ein hunain yn grw\u0302p llwyddiannus hefyd."}, {"text_idx": "#000002", "text": "Ers 1996, rydyn ni wedi bod yn creu a darparu atebion cyfathrebu creadigol ar gyfer ein cleientiaid. Mae llawer wedi newid ers hynny \u2013 tirwedd y cyfryngau, y cyfryngau cymdeithasol a sut mae cynulleidfaoedd yn derbyn newyddion a gwybodaeth."}, {"text_idx": "#000003", "text": "Lwcus felly ein bod ni wrth ein bodd a\u0302 newid."}, {"text_idx": "#000004", "text": "Rydyn ni\u2019n buddsoddi yn ein ti\u0302m yn barhaus i ehangu ein gwasanaethau er mwyn darparu'r gwasanaeth integredig diweddaraf i\u2019n cleientiaid, a sicrhau eu bod bob amser yn disgleirio."}, {"text_idx": "#000005", "text": "Yn hytrach na gweithredu\u2019r asiantaeth ar draws nifer o adrannau, mae\u2019n bwysig i ni bod ymgyrchoedd ein cleientiaid yn cael eu cyflwyno\u2019n ddi-dor ar draws pob llwyfan. Dyna pam bod ein ti\u0302m unigryw a dawnus iawn wedi\u2019u hyfforddi i adrodd eich stori chi drwy bob cyfrwng, dan arweinyddiaeth arbenigwyr."}, {"text_idx": "#000006", "text": "Sefydlwyd Equinox gan Eryl Jones, perchennog a chadeirydd gweithredol y cwmni yn 1996 ac mae ef wedi datblygu portffolio anhygoel o gleientiaid uchel eu proffil sy\u2019n cwmpasu treftadaeth, twristiaeth, manwerthu, iechyd, addysg, tai ac adfywio. Gan weithio gyda\u2019r sector preifat a\u2019r sector cyhoeddus yng Nghymru ac yn y DU, mae\u2019r asiantaeth wedi ennill mwy na 50 o wobrau\u2019r diwydiant ledled Cymru a\u2019r DU."}, {"text_idx": "#000008", "text": "I gyflawni hyn, rydyn ni\u2019n recriwtio ac yn buddsoddi\u2019n barhaus mewn pobl ddawnus sy\u2019n lliwgar ac yn chwilfrydig - pobl sy'n awyddus i ddod o hyd i\u2019r peth gorau i\u2019w cleientiaid ac i roi cynnig ar y cyfrwng cymdeithasol neu'r dechnoleg ddiweddaraf; cymeriadau lliwgar, egni\u0308ol sy\u2019n dangos balchder ac angerdd dros waith eu cleientiaid."}, {"text_idx": "#000009", "text": "Gyda nifer o siaradwyr dwyieithog yn gweithio\u2019n fewnol, rydyn ni\u2019n anelu at yr un safonau uchel mewn ymgyrchoedd Cymraeg a Saesneg ac rydyn ni'n credu'n gryf mewn gwneud mwy i hybu a dathlu\u2019r iaith."}, {"text_idx": "#000012", "text": "Mae ein dewrder ym maes cysylltiadau cyhoeddus yn ein galluogi i greu cynnwys cymhellol ar gyfer unrhyw sianel. Rydyn ni\u2019n gwybod sut mae dod a\u0302 stori eich brand yn fyw a sut mae cysylltu a\u0302\u2019ch cynulleidfa - boed drwy cysylltiadau cyhoeddus, y cyfryngau cymdeithasol neu hysbysebu."}, {"text_idx": "#000013", "text": "Rydyn ni wrth ein bodd yn dathlu ein cyflawniadau gyda\u2019n cleientiaid ac rydyn ni\u2019n falch iawn o\u2019n holl ymgyrchoedd llwyddiannus yng Nghymru ac yn y DU! Mae CIPR a CIM wedi ein henwi ni yr asiantaeth orau yng Nghymru bump gwaith ers 2014."}]